bolesť oci
co pomáha na bolest oci
Dobrý deň,
ďakujeme za prejavenú dôveru.
Bolesť očí môže mať rôzne príčiny. Medzi najčastejšie patria únava a nedostatočná regenerácia, nevhodné prostredie, cudzie teliesko v oku, zápaly oka, vysoký vnútroočný tlak, alergie. Na liečbu bolesti očí je potrebné poznať ich príčinu. Ak bolesť očí súvisí s únavou, doprajte si poctivý, kvalitný spánok. V prípade, že bolesť vyplýva z dlhodobej práce s počítačom, či mobilným telefónom, odporúčam prácu striedať s pohybom a pobytom v prírode. Pri syndróme suchého oka je dôležité jeho zvlhčovanie. Na úľavu od výrazného pocitu suchého oka sú vhodné napríklad očné kvapky
Hylo Dual Intense
, ktoré intenzívne zvlhčujú suché oči a stabilizujú slzný film. Ak sa však bolesť opakuje pravidelne, resp. ak oddych či kvapky do očí nepomáhajú, je potrebné lekárske vyšetrenie, ktoré môže odhaliť skutočný zrakový či iný zdravotný problém.
Prajem skorú úľavu od ťažkostí.
S pozdravom
PharmDr. Veronika Kiabová